Kosmodesantininkai

Kosmodesantininkai () yra žaislinių kareivių armija „Warhammer 40,000" stalo žaidime. Dar vadinami „Adeptus Astartes", jie yra viena kariaujančių armijų „Warhammer 40,000" visatoje, sukurtoje „Games Workshop" ir pirmą kartą pasirodė „Rogue Trader"  stalo žaidime 1987 metais. Jie yra randami „Warhammer 40,000" miniatūrų stalo žaidime, susietose žaidimuose, tokiuose kaip Inquisitor, Epic, Battlefleet Gothic, kompiuterinių žaidimų serijoje „Dawn of War", žaidime „Fire Warrior" ir kituose, taip pat mokslinės fantastikos kūriniuose, leidžiamuose Black Library.

Kosmodesantininkai yra prieš daugiau nei 10 000 metų (žaidimo laiku) sukurti žmonijos Imperijos super kariai. Jie genų, kibernetikos, hipnozės ir įvairų chirurgijos terapijų paverčiami  superžmonėmis, kurių galimybės dar sustiprinamos įrangos ir griežto treniruočių bei tikėjimo apeigų režimo. Be paprastų kosmodesantininkų galima sutikti Imperiją išdavusius chaoso kosmodesantininkus (Chaos Space Marines), elitines kovos su demonais pajėgas Pilkuosius Riterius (Grey Nights) ir prieš ateivius besikaunančią Mirties Sargybą (Death Watch).

Organizacija 
Kosmodesantininkai buvo suskirstyti legionais po 10 000 karių, tačiau po Horo erezijos jie buvo suskaidyti į kapitulas (Chapter) po 1 000, prie kurių prisideda dar didesnis skaičius palaikančio personalo. Kiekviena kapitula yra vedama „Kapitulos vado” (Chapter Master), suskirstyta į 10 kuopų po maždaug 100 desantininkų, vedamų „Brolio-kapitono” (Brother Captain). Jos toliau skirstomos į 10 padalinių - skyrių po 5-10 „Kovos brolių” (Battle-Brothers), vedamų seržanto. 10 kosmodesantininkų skyrius gali būti perskirtas į 2 „kovos grandis" (Combat Squads). Žaidimo terminais tais reiškia, kad būrys galės apšaudyti daugiau taikinių, efektyviau naudoti specialiuosius ginklus ir panašiai.

Pirmoji Kuopa dažniausiai būna sudarytą iš Kapitulos veteranų. Jos nariai turi absoliutų priėjimą prie Kapitulos ginklinės, todėl gali būti ginkluoti geriausia turima įranga. Terminatorių būriai kyla iš šios Kuopos, nes tik labiausiai patyrę ir nusipelnę nariai gali pasinaudoti Taktiniais Drednauto Šarvais (eng. Tactical Dreadnaught Armour), dar vadinamais Terminatorių šarvais (Terminator Armour). Kuopa retai kaunasi kartu, jos nariai dažniausiai būna pasiskirstę prie kitų kuopų, pavyzdžiui, kaip seržantai-veteranai.

Kuopos nuo 2 iki 5 yra vadinamos „Kovos kuopomis”, kurios atlieka didumą darbo. Jas sudaro Taktiniai būriai (Tactical Squads), universalūs ir tinkantys daugeliui rolių, Šturmo būriai (Assault Squads), aprūpinti raketinėmis kuprinėmis, grandininiais kardais ir tinkantys artimai kovai bei Niokotojų būriai (Devastator squads), ginkluoti sunkiaisiais ginklais. Kartais joms padeda nariai iš rezervinių bei Pirmosios ir Dešimtosios Kuopų.

Kuopos 6-9 yra vadinamomis „rezervinėmis” ir yra sudarytos iš vieno tipo būrių. Jos dažniausiai naudojamos papildyti kitoms kuopoms, tačiau kartais kaunasi ir kartu. Šeštoji ir Septintoji yra sudarytos iš Taktinių būrių, tačiau yra apmokytos kautis vairuojant motociklus ir Land Speeders atitinkamai. Aštuntąją sudaro Šturmo būriai, Devintąją – niokotojų.

Dešimtoji yra sudarytą vien iš skautų, kosmodesantininkų naujokų, ginkluotų snaiperiniais ir šratiniais šautuvais šalia įprasto žaibosvaidžio. Jų šarvai yra lengvesni ir jei atlieka infiltracijos ir slaptumo misijas.
Nors šioms taisyklėms daugiau mažiau paklūsta visos Kapitulos, dvi žinomos dėl jų alternatyvios organizacijos ir teigiama, kad jie gali pranokti nustatytąjį 1000 karių limitą.

Pirmoji kapitula į Kosmoso Vilkai (eng. Space Wolves). Pagal jų treniruočių sistemą naujokai yra suskirstomi į „gaujas” (eng. Pack) ir jos narius visada išlaikant kartu. Tai reiškia, kad Ilgųjų Ilčių, labiausiai patyrusių veteranų, gaujos yra mažesnės nei Kraujo Letenų, kapitulos naujokų, nes aukos nepakeičiamos. Galiausia jos organizuojamos į Didžiąsias Kuopas, kurios gali tapti didesnėmis nei Codex Astarters sankcionuotos kapitulos.

Kita kapitula yra Juodieji Tamplieriai. Jie naudoja treniruočių sistemą, pagal kurią Kovos brolis, vadinamas „initiate“, ima savo globon kapitulos naujoką, „neophyte“ (naujakrikštas). Daugybė tokių porų kaunasi būryje, panašiai kaip riteriai ir ginklanešiai. Dėl savo prigimties, ši kapitula yra organizuota į Kryžiaus žygius (laikantis riterių temos), kurie gali būti nuo mažų, keleto karių žygių iki didesnių nei 1000 Kovos brolių, kurie pasirodė Armaggedon (Armagedono) planetos karo metu.

Istorija

Legionai 
Suvienijęs Teros (šių laikų Žemė) gyventojus ir prieš pakildamas į Didįjį Kryžiaus Žygį (Great Crusade) suvienyti galaktikos žmonėms, Imperatorius Lunoje (Mėnulis) sukūrė dvidešimt genetiškai pranašesnių vyrų, Primarchų (Primarchs), turėjusių tapti didžiais žmonijos lyderiais ir karo vadais. Tačiau dėl nežinomu priežasčių jų inkubatoriai buvo išbarstyti po visatą. Tiksli priežastį nežinoma, tačiau kūriniuose spėliojama, kad tai galėjo padaryti Chaoso dievai, Imperatorius ar net patys Primarchai. Novelėje False Gods teigiama, kad Imperatorius dėl nežinomų priežasčių leido tai padaryti Chaoso dievams. Todėl teko iš jų genetinės medžiagos sukurti kosmodesantininkus ir leistis į Didįjį Kryžiaus Žygį be Primarchų. 20 Legionų, iš kurių žinomi tik apie 18, turėjo po maždaug 10.000 karių.

Visi, išskyrus du, nusileido žmonių planetose, kur greitai subrendo ir, pasinaudodami savo prigimtiniu genetiniu pranašumu, tapo didžiais lyderiais. Trys iš Primarchų patyrė mutacijas: Sangvinas (Sanguinus) turėjo angeliškus sparnus, Lemanas Rusas (Leman Russ) – vilkiškas iltis, o Magnusas (Magnus) – didžiulę kiklopišką akį bei galingas psichines galias. Galiausiai likusius 18 užtiko Imperatoriaus pajėgos ir kiekvienas sutiko tarnauti imperijai. Už tai jie gavo vesti po kosmodesantininkų legioną.

Horo erezija 
Horas, mylimiausias Imperatoriaus Primarchas, buvo sužeistas ir, besigydydamas Chaoso paliestame pasaulyje, suviliotas Chaoso dievų sukilti prieš Imperatorių, todėl šis Imperijos pilietinis karas vadinamas Horo Erezija. Sukilimo metu 9 Legionai liko ištikimi, o dar 9 persimetė į Chaoso pusę. 2 likimas nežinomas. Šis. Po Erezijos Legionai buvo performuoti į 1000 karių Paveldėtojų Kapitulas (Succesor Chapters) tam, kad vienas žmogus daugiau neturėtų tiek galios.

Lojalistai

Bibliografija 

 
 
 
 Warhammer 40,000 5th edition rule book, Games Workshop, Nottingham 2008

Stalo žaidimai
Miniatiūrų žaidimai

fi:Warhammer-universumi#Space Marines